**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 18.marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – Protokollēmums Nr.28) ir atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Tabula Nr.1). Atbilstoši Informatīvā ziņojuma Tabulā Nr.1 norādītajai informācijai Kultūras ministrija pieprasījusi līdzekļus 22 467 737 *euro* apmērā kultūrizglītības iestādēm, profesionālās mākslas iestādēm un mantojuma iestādēm.Saskaņā ar Protokollēmuma Nr.28 4.punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.Vienlaikus Protokollēmuma Nr.28 6.punkts nosaka, ka tiek atbalstīti ar Covid-19 krīzes pārvarēšanu un ekonomikas atlabšanu saistīti augstas gatavības projekti, kuri ir vienreizēji, terminēti, to īstenošana tiek uzsākta 2021.gadā un tie ir pilnībā īstenojami līdz 2022.gada beigām, sasniedzot mērķi, ievērojot Informatīvā ziņojuma Tabulā Nr.1 noteikto maksimālo finansējuma kopējo apmēru un sadalījumu pa gadiem, nerada vajadzību pēc papildu līdzekļiem turpmākajos gados, un ministrijām jānodrošina minēto nosacījumu izpilde.Kultūras ministrija, ņemot vērā minētos nosacījumus, ir apkopojusi informāciju par augstas gatavības projektiem, kas saistīti ar Covid-19 krīzes seku pārvarēšanu un ekonomikas atlabšanu, un šo pasākumu ietvaros 2021. un 2022.gadā paredzēts veikt investīcijas 1 460 633 *euro* bez pievienotās vērtības nodokļa (turpmāk – PVN), tai skaitā 1 197 551 *euro* 2021.gadā un 263 082 *euro* 2022.gadā) apmērā profesionālās izglītības kompetences centra „Rīgas Dizaina un mākslas vidusskola” (turpmāk – Skola) un Latvijas Mākslas akadēmijas (turpmāk – Akadēmija) kopējās mācību infrastruktūras nodrošināšanai, izbūvējot prototipēšanas darbnīcas „Riga Makerspace” Aristida Briāna ielā 13, Rīgā (nekustamā īpašuma kadastra numurs 0100 024 0098). Minētais nekustamais īpašums atrodas Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā.Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” ietvaros tiek īstenots projekts „Prototipēšanas darbnīcas „Riga Makerspace” izveide nekustamajā īpašumā A.Briāna ielā 13, Rīgā” Nr.5.6.1.0/17/I/004 (turpmāk – Revitalizācijas projekts). Revitalizācijas projekta mērķis ir izveidot Skolas un Akadēmijas izglītības programmu prototipu prasībām atbilstošas darbnīcas un Mūžizglītības prototipēšanas pakalpojumu centru, tai skaitā veicot degradētās teritorijas un uz tās esošās apbūves sakārtošanu.Revitalizācijas projekta īstenošanai starp valsts akciju sabiedrību „Valsts nekustamie īpašumi” un Centrālo finanšu un līgumu aģentūru 2018.gada 27.jūlijā noslēgts līgums (ar 2020.gada 11.decembra grozījumiem) par kopējo summu 5 907 825 *euro* (tai skaitā 5 021 651 *euro* Eiropas Reģionālā attīstības fonda finansējums un 886 174 *euro* valsts budžeta finansējums).Paralēli Revitalizācijas projektam tiek īstenots darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma „Veicināt energoefektivitātes paaugstināšanu valsts ēkās” 1.kārtas projekts „Energoefektivitātes paaugstināšana ēkā A.Briāna ielā 13, Rīgā” Nr.4.2.1.2/18/I/055 (turpmāk – Energoefektivitātes projekts). Energoefektivitātes projekta ietvaros ir paredzēta vecās tehnikuma ēkas (ēkas kadastra apzīmējums 0100 024 0098 001) nosiltināšana. Energoefektivitātes projekta īstenošanai starp valsts akciju sabiedrību „Valsts nekustamie īpašumi” un Centrālo finanšu un līgumu aģentūru 2019.gada 10.decembrī noslēgts līgums par kopējo summu 506 925 *euro* (tai skaitā 430 886 *euro* Eiropas Reģionālā attīstības fonda finansējums un 76 039 *euro* valsts budžeta finansējums). 2021.gadā Energoefektivitātes projekta īstenošanai finansējums palielināts līdz 608 310 *euro* (tai skaitā 76 039 *euro* Eiropas Reģionālā attīstības fonda finansējums un 91 246 *euro* valsts budžeta finansējums). Abu minēto Eiropas Savienības fondu projektu īstenošanas termiņš ir 2022.gada 31.decembris. 2021.gadā veikts būvdarbu iepirkums „Par būvdarbu veikšanu būvprojekta „Ēkas pārbūve prototipēšanas darbnīcas „Riga Makerspace” izveidei A.Briāna ielā 13, Rīgā” īstenošanai”, iepirkuma identifikācijas Nr.VNĪ 2021/7/2-8/AK-3, kura veikšanas laikā konstatēts būvniecības izmaksu pārsniegums attiecībā pret plānotajām. Saskaņā ar 2021.gada 29.jūlija iepirkuma komisijas iepirkuma noslēguma ziņojumu par atbilstošāko izvēlēts piedāvājums ar kopējo būvniecības tāmi 6 377 957 *euro* (tai skaitā Revitalizācijas projekta būvniecības tāme – 5 987 754 *euro* un Energoefektivitātes projekta būvniecības tāme – 390 203 *euro).*Ievērojot to, ka no kopējā Eiropas Savienības fondu projektu īstenošanas finansējuma (7 976 769 *euro*)būvdarbu veikšanai pieejamais finansējums ir 4 917 324 *euro*,rodas būvniecības izmaksu iztrūkums 1 460 633 *euro* apmērā.Precīzs Eiropas Savienības fondu projektu būvniecības izmaksu apjoms tiek noteikts tikai pēc gala risinājumu izstrādes un būvniecības iepirkuma izsludināšanas, t.i., būvniecības iepirkuma rezultātu apstiprināšanas.Ievērojot minēto, kā arī, lai nodrošinātu Revitalizācijas projekta un Energoefektivitātes projekta pabeigtību, sasniedzot gan iznākuma, gan rezultatīvos radītājus, no valsts budžeta programmas „Līdzekļi neparedzētiem gadījumiem” 2021.gadā nepieciešams finansējums 1 197 551 *euro* bez PVN. Atlikušais finansējums 263 082 *euro* apmērā bez PVN piešķirams 2022.gadā no valsts budžeta, ievērojot Protokollēmuma Nr.28 nosacījumus.Plānots, ka pēc Revitalizācijas projekta un Energoefektivitātes projekta īstenošanas starp valsts akciju sabiedrību „Valsts nekustamie īpašumi”, Skolu un Akadēmiju tiks noslēgts telpu nomas līgums, valsts akciju sabiedrība „Valsts nekustamie īpašumi” kā projekta īstenotājs būvdarbu izmaksām var piemērot reverso PVN. Attiecīgi prototipēšanas darbnīcas „Riga Makerspace” izbūves būvdarbiem PVN netiek piemērots. Prototipēšanas darbnīcas „Riga Makerspace” izbūvei neieciešamais finansējums pārsniedz sākotnējo šim mērķim paredzētā finansējuma apjomu par 42 199 *euro* (sākotnēji plānotais ir 1 418 434 *euro*, tai skaitā 1 418 434 *euro* 2021.gadā un 0,00 *euro* 2022.gadā), ar kuru netiks pārsniegts 2021.gada un kopējais kultūrizglītības iestādēm, profesionālās mākslas iestādēm un mantojuma iestādēm piešķirtais finansējums augstas gatavības būvniecības projektu realizācijai, jo pārsniegums tiks kompensēts no Skolas un Akadēmijas projekta „Prototipēšanas darbnīcu aprīkojuma iegāde”, kur kopējais plānotais finansējums ir 2 000 000 *euro*, tai skaitā 0,00 *euro* 2021.gadā un 2 000 000 *euro* 2022.gadā un kura īstenošanai nepieciešamais finansējums tiks precizēts attiecīgajā apmērā. Īstenojot prototipēšanas darbnīcas „Riga Makerspace” izbūvi, tiks nodrošināta ar Covid-19 krīzes seku pārvarēšanu un ekonomikas atlabšanu saistīta augstas gatavības projekta īstenošana 2021.gadā (un secīgi 2022.gadā). Projektā paredzētais finansējums tiks izlietots līdz 2022.gada 31.decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, valsts akciju sabiedrība „Valsts nekustamie īpašumi”, Skola un Akadēmija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Skola un Akadēmija. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |  0 |  0 |
| 2. Budžeta izdevumi | 0 | 1 197 551 | 0 |  |  0 |  0 |  0 |
| 2.1. valsts pamatbudžets | 0  | 1 197 551 | 0 |  |  0 |  0 |  0 |
| 2.2. valsts speciālais budžets |  0 | 0 | 0 |  |  0 |  0 |  0 |
| 2.3. pašvaldību budžets |  0 | 0 | 0 |  |  0 |  0 |  0 |
| 3. Finansiālā ietekme |  0 | - 1 197 551 | 0 |  |  0 |  0 |  0 |
| 3.1. valsts pamatbudžets |  0 | - 1 197 551 | 0 |  |  0 |  0 |  0 |
| 3.2. speciālais budžets |  0 | 0 | 0 |  |  0 |  0 |  0 |
| 3.3. pašvaldību budžets |  0 | 0 | 0 |  |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 1 197 551 | 0 |  |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Prototipēšanas darbnīcas „Riga Makerspace” izbūvei 2021.gadā paredzētās kopējās izmaksas – būvdarbu izmaksas 1 197 551 *euro* apmērā bez PVN*.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus 2021.gadā sedz no valsts budžeta programmas 02.00.00 „Līdzekļi neparedzētiem gadījumiem”, piešķirot finansējumu prototipēšanas darbnīcas „Riga Makerspace” izbūvei Aristida Briāna ielā 13, Rīgā. Finansējums tiks izlietots, ievērojot Protokollēmumā Nr.28 noteiktos nosacījumus – budžeta izdevumi tiks izlietoti pamatkapitāla veidošanai, proti, tiks kapitalizēti.Atbilstoši Protokollēmumā Nr.28 lemtajam prototipēšanas darbnīcas „Riga Makerspace” izbūvei 2022.gadā nepieciešams finansējums 263 082 *euro* apmērā bez PVN. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, valsts akciju sabiedrība „Valsts nekustamie īpašumi”, Skola un Akadēmija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Oga 67330284

Inga.Oga@km.gov.lv